आईआईटी रुड़की में सहायक प्रोफेसर और प्रमुख शोधकर्ता सौमित्रा सतपाठी ने कहा, ‘‘जामुन के गहरे रंग और आईआईटी परिसर में जामुन के पेड़ों की बड़ी संख्या के चलते यह विचार आया कि यह डाइ के लिए संवेदनशील सौर सेल में उपयोगी साबित हो सकते हैं।'' शोधकर्ताओं ने एथेनॉल का इस्तेमाल करके जामुन से डाइ निकाली। उन्होंने ताजे आलू बुखारों और काले अंगूरों का मिश्रित बैरी जूस का भी इस्तेमाल किया। इनमें वर्णक होते हैं, जो जामुन को एक विशेष रंग देते हैं। मिश्रण को तब अपकेंद्रित किया गया और निथार लिया गया। अलग किए गए वर्णक का इस्तेमाल संवेदी के रुप में किया गया। सतपाठी ने कहा, ‘‘प्राकृतिक वर्णक आम रुथेनियम आधारित वर्णकों की तुलना में कहीं सस्ते होते हैं और वैज्ञानिक दक्षता सुधारने के लिए काम कर रहे हैं।'' यह शोध जर्नल ऑफ फोटोवोल्टेक्स में प्रकाशित किया गया।